દુબઈઃ પાકિસ્તાનની બે મહિલા ફૂટબોલ ખેલાડીઓએ યુએઈમાં ગત બુધવારથી શરૂ થયેલી આઈએફએ વુમન ફૂટબોલ લીગ માટે દુબઈની રોસોનરી ક્લબ સાથે કરાર કર્યા છે. પાકિસ્તાન મહિલા ફૂટબોલની ટીમની અતિ સુંદર ગોલકીપર મહપરા શાહિદ અને ૧૭ વર્ષીય મિડફિલ્ડર ઝુલ્ફીઆ નઝીર ત્રણ મહિના સુધી ચાલનારી આ ટૂર્નામેન્ટો હિસ્સો બની રહેશે. મહપરા શાહિદ પાકિસ્તાન તરફથી ૨૦થી વધુ મેચ રમી ચૂકી છે. તેનું કહેવું છે કે આ એક સુંદર તક છે, જેનાથી તમે તમારી ક્ષમતા વધારી શકો છો. સાથે સાથે પાકિસ્તાની ફૂટબોલમાં પણ ભવિષ્યમાં મદદ કરી શકાશે.